El CAP Les Indianes roman tancat totes les tardes del mes d'agost - La Veu - Notícies\nEl CAP Les Indianes roman tancat totes les tardes del mes d'agost\nEl CAP Montcada no modifica el seu horari habitual\n25/07/2017 - Sílvia Alquézar\nAmb motiu de les vacances d’estiu, el Centre d’Atenció Primària de les Indianes modifica el seu horari. L’equipament estarà obert de 8 a 15h, des del 31 de juliol fins a l’1 de setembre. En aquest mateix període, el Consultori Can Sant Joan romandrà tancat, mentre que el CAP Montcada, ubicat al passeig Jaume I, no modifica el seu horari d’atenció al públic. El centre de referència fora dels horaris dels CAP és el CUAP Casernes, al carrer Fernando Pessoa, 47-51, de Barcelona, obert les 24 hores del dia els 365 dies a l’any. Per a consultes de salut, també es pot trucar el 061.


Publicat per Helena Bonals a diumenge, de novembre 14, 2010\nOlga Xirinacs 14 de novembre de 2010 a les 20:30\nAdmiro Magritte per la seva imaginació que desperta el pensament i equilibra la bellesa.\nAllò que és gràfic també es pot intentar en literatura.\nJoana 14 de novembre de 2010 a les 20:40\nQuina sensació d'equilibri més ben aconseguida i que bé que ho expliques!!!\nlolita lagarto 14 de novembre de 2010 a les 20:51\nMagritte és encantador!! i pinta com els àngels!\nAnònim 27 de març de 2012 a les 16:19\nsigo sin pillar el cuadro\nHelena Bonals 27 de març de 2012 a les 16:39\nAnonim: potser no entens el català!


DECRET 104/2009, de 29 de juliol, del Consell, pel qual es crea i es regula la Taula de la Solidaritat de la Comunitat Valenciana. [2009/9068]\n(DOGV núm. 6069 de 31.07.2009) Ref. Base de dades 008881/2009\nData d'entrada en vigor: 01.08.2009\nTemàtics: reglament intern, equipament social, cooperació administrativa, administració local, ajuda als discapacitats, pobresa, Creu Roja , òrgan col.legiat, Taula de la Solidaritat de la Comunitat Valenciana\nEl Consell està fermament compromés amb les necessitats dels ciutadans i per això, en eixe compromís, vol oferir un nivell mínim de benestar per a tots, garantint les condicions bàsiques necessàries per a aconseguir una efectiva igualtat entre els seus ciutadans.\nConscient que este objectiu és compartit amb altres administracions públiques, amb entitats beneficoassistencials, amb obres socials d'entitats financeres i amb la societat civil, la Generalitat considera necessari articular una via estable i permanent de col·laboració que permeta desenvolupar amb la màxima eficàcia la gestió dels esforços existents en la societat valenciana orientats a garantir una major solidaritat entre tots els valencians.\nLa declaració de l'any 2009 com Any de la Solidaritat, per Acord de 5 de setembre de 2008, del Consell, plantejava com a objectiu fonamental impulsar, promoure i recolzar la celebració d'actes que reivindicaren la solidaritat del poble valencià en el seu compromís amb els més necessitats.\nCom a administracions locals més pròximes als ciutadans, els ajuntaments, integrats en la Federació Valenciana de Municipis i Províncies, i les diputacions provincials, en la seua condició d'ajuntament d'ajuntaments, són les primeres administracions que detecten les principals necessitats i demandes dels ciutadans.\nAixí mateix, i per eixa proximitat, estes entitats locals són les que millor poden adoptar mesures efectives per a la solució de problemes, perquè ningú millor que els responsables dels servicis socials d'àmbit local poden identificar quina mesura o mesures seran més efectives per a atendre i donar resposta a les necessitats cada usuari.\nEn virtut del que s'ha exposat i fent ús de les facultats atribuïdes per l'article 18 de la Llei del Consell, a proposta del conseller de Benestar Social i amb la deliberació prèvia del Consell, en la reunió del dia 29 de juliol de 2009,\n1. L'objecte d'este decret és regular la Taula de la Solidaritat de la Comunitat Valenciana, com a òrgan col·legiat de participació entre la Generalitat i les entitats beneficoassistencials de Cáritas Diocesana, Creu Roja Espanyola i els Bancs d'Aliments.\n2. La Taula de la Solidaritat de la Comunitat Valenciana té com a finalitat principal atendre les persones i col·lectius més vulnerables o aquells que puguen trobar-se en el futur en situacions de marginació per la precarietat de la seua situació econòmica, laboral o per l'absència de xarxes sociofamiliars de suport.\nArticle 2. Creació i adscripció\n1. Es crea la Taula de la Solidaritat de la Comunitat Valenciana, adscrita a la conselleria competent en matèria de benestar social, com a òrgan col·legiat destinat a articular la col·laboració per a una major vertebració del teixit social de la Comunitat Valenciana.\n2. La Taula de la Solidaritat de la Comunitat Valenciana respon a la voluntat de fomentar la col·laboració entre les diferents administracions públiques i les entitats beneficoassistencials de Cáritas Diocesana, Creu Roja Espanyola i els Bancs d'Aliments, per a facilitar la participació d'estes en la millora de la qualitat de vida dels ciutadans de la Comunitat Valenciana.\nCorresponen a la Taula de Solidaritat de la Comunitat Valenciana les funcions següents:\n1. Detecció conjunta i prevenció de situacions de necessitat.\n2. Anàlisi i presentació de propostes d'actuació per a la resolució de les necessitats detectades.\n3. Estudi, desplegament i execució d'iniciatives tendents a l'autoorganització de les persones i grups afectats per problemes socials.\n4. Promoció i desenvolupament de les relacions entre les associacions, institucions i entitats del voluntariat amb les institucions públiques dedicades a l'acció social.\n5. Col·laboració en campanyes socials que impliquen informació, orientació i foment de la cooperació i la solidaritat ciutadana.\n6. Foment dels processos de participació ciutadana, en col·laboració i coordinació amb institucions públiques i privades del seu àmbit d'actuació territorial.\n1. La Taula de Solidaritat de la Comunitat Valenciana, amb àmbit d'actuació a tot el territori de la Comunitat Valenciana, estarà integrada pels membres següents:\na) President: el/la titular de la conselleria competent en matèria de benestar social.\nb) Vicepresident: el/la titular de la Secretaria Autonòmica en matèria servicis socials.\nc) El/la titular de la Direcció General en matèria de servicis socials, que actuarà com a secretari/a.\nd) Els/les titulars de les subsecretaries de les conselleries competents en matèria de benestar social, participació ciutadana, economia i hisenda.\ne) Els/les presidents de les diputacions provincials d'Alacant, Castelló i València, o diputats/des en qui deleguen.\nf) Tres representants dels ajuntaments de la Comunitat Valenciana, a raó d'un per província, designats a proposta de la Federació Valenciana de Municipis i Províncies.\ng) Dos representants de les entitats beneficoassistencials de Cáritas Diocesana, Creu Roja Espanyola i els Bancs d'Aliments.\n2. Per acord de la Taula de Solidaritat de la Comunitat Valenciana es podrà invitar a participar en alguna de les seues sessions els representants designats per les fundacions i obres socials de les distintes entitats financeres que exercisquen la seua activitat en el territori de la Comunitat Valenciana.\nArticle 5. Règim de funcionament i adopció d'acords\n1. La Taula de Solidaritat de la Comunitat Valenciana quedarà vàlidament constituïda quan estiguen presents, si més no, la majoria dels seus membres, i serà necessària, en tot cas, la presència del president i del secretari.\n2. Per a l'adopció d'acords es requerirà la majoria simple dels membres presents.\n3. En allò no previst en este decret de creació, o en el seu reglament de funcionament intern, la Taula de Solidaritat de la Comunitat Valenciana es regirà pel que disposa en matèria d'òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\nArticle 6. Comissions tècniques de treball\nLa Taula de Solidaritat de la Comunitat Valenciana podrà constituir totes les comissions tècniques de treball que es consideren necessàries per a facilitar el seu treball, podent participar en estes personal tècnic.\nLa persona titular de la conselleria competent en matèria de polítiques d'acció social queda facultada per a dictar les disposicions necessàries per al compliment i desplegament d'este decret.\nValencia, 29 de juliol de 2009.


JURAT INTERNACIONAL - Mecal\nBelén Funes (Ripollet 1984) va cursar direcció cinematogràfica a l’ESCAC i posteriorment un màster en escriptura de ficció a l’escola EICTV, de Cuba. Entre les seves obres més premiades destaca La hija de un ladrón (2019), un llargmetratge guardonat amb tres premis Gaudí: millor director, millor guió i millor pel·lícula de parla no catalana, a més del Goya a la millor direcció novell. Els seus treballs s’han pogut veure en festivals com Palm Springs, el Cairo International Film Festival, BFI London, Chicago International Film Festival, Thessaloniki Film Festival, Les Arcs i Festival de Cine de la Habana entre d’altres.\nSergej Stanojkovski, nascut a Zagreb, és un director i productor que va créixer a Alemanya i es va graduar amb un Mestratge en Arts de la FAMU (República Txeca). Després de treballar en publicitat, documentals i curtmetratges, va coescriure i va dirigir el seu primer llargmetratge, Kontakt, que va guanyar nombrosos premis i va ser la presentació de Macedònia per a la 79a edició dels Premis de l’Acadèmia. Després de realitzar una sèrie de curtmetratges i treballs per a la plataforma LAB2010, va llançar i va produir Avvantura Film Festival and Matchmaking (recolzat per MEDIA-Creative Europe).\nDominique Monteiro és un productor de documentals amb gairebé 15 anys d’experiència. Actualment és productor a 13 Productions i al seu dia a dia tracta amb els principals canals de televisió francesos. Els seus camps preferits son el cine històric i social.


Publicat per Moya Sánchez, Raquel el 16/03/2014 - 21:51\nAlumnes de 5è de l'Escola José Echegaray de Martorell, visiten l'Ajuntament per demanar el permís d'ocupació de la via pública per instal·lar una parada a la Fira de Primavera, el pròxim 27 d'abril.\nPublicat per Guirado i Martínez, Rafael el 12/03/2014 - 18:54\nAvui dimecres dia 12 de març comencem la producció d'algun dels productes que hem triat d'entre tots els que vàrem presentar.\nEstem molt neguitosos per veure'n el resultat.\nEscola de Can llong-Escola Illa de Sabadell: taller de logos\nPublicat per Cotrina Aguirre, Isabel Rita el 22/02/2014 - 17:06\nEl passat 18 de febrer les tres cooperatives de l'Escola de Can LLong de Sabadell vam visitar l'Escola d'Art Municipal Illa.\nEns van rebre el cap d'estudis Xavi Garriga , les professores Carina Garrido , Judith Corominas i el professor Germán Chamorro. El nostre alumnat portava les propostes de logotips. Els i les estudiants de segon curs de Disseny Gràfic els van orientar i van treballar sobre aquests logotips unint les idees de cada grup.\nMoltes gràcies, fou una experiència fantàstica i enriquidora.


Pròximament, TV3 farà canvis en els paràmetres de difusió dels seus canals de TDT que poden afectar la sintonització del senyal a les demarcacions de Tarragona, Lleida i Girona\n19/10/2021 - 14.29\nEl proper 3 de novembre canviaran alguns paràmetres de difusió dels canals de TV3 per millorar la cobertura del senyal i l'accessibilitat a tota l'oferta temàtica i de serveis complementaris. Aquests canvis poden afectar alguns receptors de les demarcacions de Tarragona, Lleida i Girona, on pot caldre ressintonitzar els canals.\nLa millora de les emissions de la CCMA, com a conseqüència del canvi en el transport del senyal que es farà via satèl·lit, permetrà ampliar arreu del país la recepció òptima de TV3 HD, 3/24, Super3/33, Esport3; els serveis de subtitulació, audiodescripció i tots els serveis associats a través del botó vermell. El canvi també inclou la millora de l'accessibilitat de les emissores de Catalunya Ràdio a través de la TDT i de les emissions d'IB3, en el marc de la reciprocitat de les televisions públiques amb les Illes Balears.\nAquest procés de millora pot fer necessari que alguns receptors, en bona part del territori, requereixin una ressintonització i/o reubicació dels canals en el botó corresponent del comandament o en la posició desitjada a la llista de canals.\nAixí doncs, si a partir del 3 de novembre, el senyal de qualsevol dels canals de Televisió de Catalunya a les comarques de Girona, Tarragona o Lleida, fora de la Vall d'Aran, es deixa de veure amb normalitat, caldrà fer una recerca en la guia de programació i tornar-los a reubicar en el lloc desitjat del comandament. En alguns casos, és possible que l'aparell hagi activat una ressintonització automàtica dels canals afectats pel canvi, i que hagin quedat a la cua del llistat de canals memoritzats. En el cas de no trobar-los, serà necessària fer una ressintonització i una posterior reubicació en el lloc i ordre desitjat.\nÉs possible que en alguns dispositius no sigui necessària cap actuació, ja que els aparells més avançats detecten les modificacions dels canals i els reubiquen automàticament al mateix lloc del llistat de canals presintonitzats. Tampoc serà necessari ressintonitzar en el cas dels aparells situats a les comarques de Barcelona ni a la Vall d'Aran, ja que la millora del senyal i de les prestacions tècniques en aquestes zones no implica, en aquest cas, un canvi dels paràmetres d'emissió.\nQualsevol persona pot adreçar-se, com és habitual, al Servei d'Atenció a l'Audiència de la CCMA (www.tv3.cat/atencio) per resoldre qualsevol dubte relacionat amb el nou canvi de freqüències de televisió.


Crítica: Hem escollit. Vinguts del que fórem, restem el que som ~ EspectáculosBCN\nInicio Teatro Crítica: Hem escollit. Vinguts del que fórem, restem el que som\nNicolas Larruy 23 abril, 2017 17 octubre, 2019 Teatro\nÒscar Intente ens fa alguna cosa més que un recital de poesia. És com una veu antiga que ens explica que som el que som per tot allò que hem viscut, utilitzant les paraules de molts poetes, fent una tria acurada de poemes.\nI aquesta veu que ve de lluny, com un oracle, ens recita cadascun dels poemes amb intensitat, amb calma, amb pausa, amb pressa, amb xiuxiuejos, amb veu ben alta… cada poema té un to i un ritme, cada poema té una empremta que el fa diferent dels altres.\nLa sessió s’obre amb L’emigrant. Som també nosaltres, que venim de lluny per retrobar-nos amb la nostra poesia.\nd’enyorança es mor… “\nI el passat se’ns fa present, i la historia ja no és una cosa passada sinó que és ben viva i ens remou i ens crida:\n“I quan la llengua de la nostra gent\nrepicava i cridava a sometent.”\nde no ser res si no s’és poble”\n“Una esperança desfeta,\nque la somio completa.”\nUna història plena de batalles, de victòries, de desfetes, i sempre amb l’esperança al davant. I aquella veu que ens parla com un oracle, ens guia per aquesta història sense fer escarni ni venjança. La nostra història és la que és. Vingust del que fórem restem el que som.\nUna història que no només són fets, una història que abraça la llengua com a una part inseparable d’un poble. Gent, història, llengua. Restem el que som.\n“Puc dir terra, camí o núvol com vosaltres,\ni quan dic pàtria dic els vostres somnis. […]\nEns entendrem amb llengua que serà feix d’espigues,\ni dins la nostra veu es gronxarà la pàtria.”\n“Salvàvem els mots\nI malgrat totes les batalles, totes les lluites, totes les derrotes, totes les victòries, el nostre rapsode ens fa veure que no cal perdre l’esperança. Que sempre podem demanar una mica més. Que sempre hem de demanar una mica més.\n“I a més, què vull?\nEi, si pot ser.”\nÓscar Intente ha fet una selecció de poemes exquisida i els recita meravellosament bé. No li cal res més que una taula, una tauleta un petit llum i els poemes. I la seva veu omple l’espai ens captiva.\nUna veu que sembla venir de molts segles enllà i que ens porta una història antiga que també és nova. La nostra.


Mataró es mou: 2009/03\nNOU REGIDOR BLOCAIRE\nHe rebut un correu d’en Juan Carlos Ferrando on em feia saber que s’havia incorporat a la xarxa amb un nou bloc. Ell és el segon regidor del PPC a Mataró que s’apunta a escriure el seu bloc. El primer va ser en José Manuel López.\nEls respecto tant com sóc capaç, però comparteixo molt poques coses de les seves opinions. En tot cas, benvinguts siguin. El seu posicionament enriquirà el debat a la xarxa i ajudarà a marcar encara més el perfil d’altres.\nEn Juan Carlos és de les persones que es van incorporar al Consistori en les darreres eleccions, encara no fa dos anys. És per això que la decisió d’obrir un bloc ens ajudarà a poder-lo conèixer millor. Felicitats i Benvingut !!\nEtiquetes: Blocs, Política Municipal\nTORNA LA IL•LUSIÓ\nAvui al Camp Municipal de Carles Padrós semblava que havia tornat la il·lusió. Tot i que la presència de socis era similar a la dels darrers partits, es respirava una mica més de tranquil·litat. Sembla que els problemes econòmics poden resoldre's definitivament amb la venda de les accions dels Sr. Gonzalo al nou president i la situació a la classificació no es tant desesperant com fa unes jornades.\nLa canalla col·laborava a fer ambient amb les botzines que els hi han regalat a l’inici del partit i, en acabar, la xocolatada ha fet que la gent no tingués tanta presa en marxar, doncs els petits, i alguns que no ho eren tant, volien participar del berenar.\nLlàstima que davant el Balaguer només hem pogut sumar un punt. Però hem d’estar contents perquè tal com han anat les coses a la darrera part del partit, ens podíem haver quedat sense cap.\nMireu si han canviat les coses que fins hi tot hi he trobat dos regidors del govern i un company de l’oposició, acostumat a ser l’únic representant municipal. Llàstima que el nostre govern no sàpiga posar-se també al costat de TOTS quan les coses van malament. La culpa de la situació del club no és del govern municipal, és cert, però tampoc han fet gaire per ajudar-los a sortir-ne.\nEtiquetes: CE Mataró\nCATOSFERA PER SEGONA VEGADA\nTot aquest cap de setmana es celebraven, a Granollers, les 2es Jornades de la Catosfera, que porten el nom de CDigital. L’any passat em va agradar ser-hi, principalment per dues coses. La primera, pel seu propi contingut i la segona, pel fet de trobar-hi moltes de les persones de les quals, quan tinc una mica de temps, llegeixo el que escriuen als seus blocs.\nHauria volgut assistir a més xerrades de les que s’hi fan, però finalment només hi he pogut assistir avui a la tarda. En total han estat cinc taules rodones: ESDEVENIMENTS SOCIALS 2.O, amb Marc Cortés (Cava & Twitts), Juan Francisco Delgado (Guadalinfo) i Trina Millán (Premis Blocs); una hora més tard, POLITICA ALS SOCIAL MEDIA amb Alana Moceri (Presidenta del Partit Demòcrata a Espanya i experta en activisme polític), Antonio Gutiérrez Rubi (Expert en comunicació política), José A. Donaire (Diputat PSC) i Albert Batalla (Alcalde de la Seu d’Urgell i Diputat CDC), on l’Albert ha estat molt bé i l’Alana ha explicat una altra visió de la campanya de l’Obama.\nA les sis de la tarda la taula sobre EMPRENEDORS 2.0, en Marc Vidal ha substituït Ramon Sangüesa (CitiLab), que no ha vingut, i Carlos Blanco (First Tuesday) i Didac Lee (Inspirit) que ha valgut la pena d’escoltar. A continuació CRITICA I FUTUR 2.0, en la qual han participat Carlos Mantero (Nuroa.es), Joan Jimenez (Branding i comunicació 2.0) i Dolors Reig (Consultoria 2.0), que reconec no he entès massa bé que volien dir-nos de nou.\nLa darrera ha estat, per a mi, la més interessant. Amb el títol de CATALUNYA I LIDERATGE SOCIAL, comptava amb la participació de Víctor Alexandre, Enric Canela, Josep Sort, Xavier Mir i Àngel Colom. Segurament, la temàtica ha tingut molt a veure amb que m’hi trobés bé, però també es l’espai de debat on s’ha vist més clar la relació entre el mitjà i la finalitat. Els participants, tots prou coneguts, són gent que han sabut aprofitar les facilitats de la xarxa per seguir treballant en allò que volen aconseguir, que en aquest i per a tots ells és la independència del nostre país.\nESPORT DE NIT\nTot i que avui és l’aniversari d’en Jordi (22), hem reservat la nit de demà per celebrar-lo i així hem pogut anar a Privat, on s’hi celebrava la “Nit de l’Esport”.\nEnguany ha tingut un format completament diferent. En lloc del tradicional sopar en un poliesportiu (l’any passat al Teresa Maria Roca), s’ha fet en una sala de festes, amb un disseny molt més informal. Crec que és bo cercar noves fórmules i aquesta pretenia una major relació entre tots els assistents.\nNo tinc cap solució, ja ho dic per endavant, però el lliurament de premis i mencions sempre es fa una mica llarg. Dit això, crec que va anar molt bé. L’Ivan Pera i el seu equip mereixen una felicitació per l’organització d’actes d’aquesta mena.\nNomés una nota discordant, en una nit de festa, on els joves i no tant joves esportistes van a passar-s’ho bé i recollir una petita recompensa al seu esforç, no cal fer referències de mal gust als que estan passant o han passat moments difícils, però si l’alcalde així ho vol fer ell deu saber perquè i que en pot treure.\nNo puc anar a dormir i acabar sense felicitar a tots els qui van merèixer el reconeixement del jurat, molt especialment a l’equip de waterpolo femení juvenil del CN Mataró, tercer de Catalunya i d’Espanya l’any passat i amb el que la Rosa va iniciar-se. El seu primer any a l’esport no podia ser millor, amb unes companyes tant excel·lents.\nNo tinc gaire temps. He Arribat més tard del que e pensava de la reunió de l’executiva local de CDC, però no vull anar a dormir sense deixar escrit que m’ha agradat molt escoltar a en Perecoll, convidat d’avui a les Tertúlies de Ca l’Arenas.\nHe marxar relativament de pressa per anar a la reunió i no li he pogut dir. He descobert moltes coses que no sabia d'en Perecoll. Ara el conec millor i m’ha agradat.\nTORNA “El Far del Maresme”\nHan passat dues setmanes del meu darrer post a “El Far del Maresme” i torna a ser el meu torn. No anem al cent per cent, però aviat aconseguirem velocitat de creuer i noves col·laboracions.\nParticularment, em va agradar molt el darrer article de l’Albert, no us el perdeu.\nDilluns, més d’un centenar de ciutadans, jo diria que entre 150 i 200 persones, van reunir-se davant les portes de l’Ajuntament de Mataró convocats per la FAVM i tres sindicats (CCOO, USOC i IAC).\nAhir, dimarts, altres ciutadans i ciutadanes van trobar-se a la plaça de Sant Jaume de Barcelona. En aquest cas, la principal entitat convocant era la Confederació d'Associacions de Veïns de Catalunya (CONFAVC).\nAmbdues concentracions eren per denunciar l'increment per sobre de l'IPC d'impostos i taxes municipals i preus dels serveis bàsics. Encara que, en el cas de Mataró, la protesta a nivell local era més discreta.\nConvergència i Unió ja va presentar una proposta demanant adequar l’augment de tot allò que gestiona l’administració local a l’IPC real. Recordem que aquest IPC s’ha situat a 1,6% i els increments municipals aprovats amb les ordenances fiscals van ser tres punts per sobre (4,6%). És per això que donàvem suport a la concentració.\nEl govern, en una situació estranya, no afluixa i manté les seves puges. Diuen que ho fan per redistribuir la riquesa. Potser quan se’n adonin no quedarà res per redistribuir, doncs les empreses s’hauran cansat de lluitar també contra l’administració i els particulars tindran situacions urgents per resoldre abans de pagar els seus impostos, malgrat sigui una obligació per a tots. Venen temps difícils i la ciutadania necessita que l’administració es posi al seu costat, no en contra seva.\nArtur Mas analitza la crisi i aporta propostes per superar-la\nTot i el risc de ser una mica repetitu amb el que vaig escriure fa un dies, reprodueixo l'article publicat aquesta setmana a TRIBUNA MARESME.\nEn un Palau de Congressos de Catalunya ple a vessar, com ho estava el novembre de 2007 en la presentació de la “Casa Gran del Catalanisme”, Artur Mas, president de CiU i secretari general de CDC, va donar la conferència “Superar la crisi, aixecar Catalunya”. Una visió de com encarar la crisi que vivim, feta per qui aspira a liderar el futur de Catalunya els propers anys, sense assenyalar culpables, sinó aportant solucions. Tot això en un escenari seriós i auster.\nEn la primera part, Mas va fer una anàlisi dels orígens de la crisi, afirmant que tots tenim part de culpa, per acció o omissió. Cadascú de nosaltres és responsable del que passa i del que pot passar en el futur. Superar la crisi no és cosa de gestors, sinó de governants, i per això cal tenir lideratge.\nEl públic va aplaudir quan Mas va dir que, per a Catalunya, un bon finançament és molt important per superar la crisi i és per això que CiU no acceptarà cap acord que no sigui el que diu l’Estatut.\nEl president de CiU va assegurar que si governa la Generalitat, les retribucions del President i dels alts càrrecs es reduiran un 10%, doncs ara toca sacrifici i quan s’ha de demanar sacrifici cal començar per un mateix. A partir d’aquest moment Mas va passar al terreny de les propostes concretes amb un pla d’austeritat i un conjunt d’accions que va anar desgranant: com la necessitat de posar diner en circulació, elaborar un pla de xoc per a la construcció, regular el mercat laboral i incentivar el consum, l’estalvi i la competitivitat i, finalment, un grapat de mesures fiscals.\nFinalment, pel líder nacionalista, una vegada superada la crisi caldrà recuperar valors que s’han perdut, fent referència a altres moments de la història de Catalunya, en els quals, en circumstàncies políticament molt pitjors, el país es va sobreposar i va superar les situacions adverses. La sensació era d’haver escoltat un governant, algú que sent la responsabilitat del país, sense tics d’oposició, sinó de superació.\nEL CE MATARÓ RESPIRA\nHe d’aprofitar els dies de festa per anar-me posant al dia d’infinitat de coses que, per motius estrictament familiars, vaig deixar per més endavant, sinó hauríem anat al camp de l'Europa amb la Rosa. Ara em sap greu. El Mataró ha tret tres punts molt valuosos i ja és a vuit punts del descens.\nLa propera setmana no podem faltar. Hi hem de ser tots. Doncs el Balaguer és un rival directe i cal una nova victòria.\nAVUI CONSELL NACIONAL\nAquest matí tocava Consell Nacional de CDC i s’ha celebrat en un escenari molt especial, el Monestir de Sant Benet de Bages. Feia un dia esplèndid, molt diferent d’aquell 24 de gener, en que vam ser desallotjats a causa del vent.\nS’ha aprovat la llista de candidats de CDC a les Eleccions Europees del proper dia 7 de juny. En Joan és al número tres. Ara, però, falta afegir-hi els candidats de UDC i altres socis dels Països Catalans. També falta veure que passarà amb Galeuscat. PNV i BNG estan immersos en el procés de constitució dels seus parlaments i cal donar-los temps.\nA més de les Eleccions Europees i de l’activitat del partit, temes tractats per en Felip Puig, com sempre, el moment més important del Consell ha estat la intervenció de l’Artur Mas, com a secretari general. Se’l veia satisfet després de la conferència de l’altre dia a Barcelona, tot i que n’ha parlat poc. Ha abordat temes d’actualitat com el desallotjament dels estudiants a l’UB; la vaga del sector de l’ensenyament; la situació a Madrid, és a dir a les Corts, després dels pactes post-electorals a Euskadi i els resultats a Galícia, i també a Catalunya, amb els resultats de les darreres enquestes; la preocupació per la situació econòmica, eix principal de la conferència, i, sobretot, del finançament.\nPel que fa al finançament, no podia deixar de parlar del trist paper d’en Saura aquesta darrera setmana. “El partit més petit del govern descobreix el secret més ben guardat”, ha dit. Ha deixat clar que, esgotats tots els terminis, és l’hora que els vots del PSC es posin sota la disciplina de Catalunya i no del PSOE.\nPer reclamar un bon finançament, és a dir els diners de tots els catalans, instrument cabdal per superar la crisi, tenim a favor nostre “la raó”, emparada pel dèficit fiscal de Catalunya, i “la llei”, que és l’Estatut. La primera ha de prevaldre i la segona s’ha de complir.\nTothom que ha demanat la paraula després de la intervenció de l’Artur, ha estat per demanar que no es cedeixi a les pressions per donar a Zapatero el suport que necessitarà després que el PNV el deixi sòl.\nHa estat una llàstima no tenir temps per quedar-se a Món Sant Benet i gaudir-ne el que quedava de dia, hi haurem de tornar. Ens hi varem aturar fa poc amb la família i ja ho vam dir. Hem de tornar-hi amb temps. Val la pena, si no hi heu estat aneu-hi.\nNo en tenia prou amb l’enrenou per la desproporcionada i salvatge càrrega dels mossos que, per veure si podia desviar l’atenció, el conseller Saura n’ha fet una altra. Trencant totes les estratègies utilitzades fins ara pels governs de Catalunya i Espanya, el Sr. Saura es tira de la moto pel seu compte i anuncia les quantitats donades des de Madrid pel que fa al finançament. Ho fa sense que ningú li demani i en mig d’una roda de premsa pels fets ocorreguts en el desallotjament de la UB per part del mossos.\nLa sortida del conseller acorralat pels periodistes, alguns d’ells víctimes de la policia el dia anterior, pot costar molt cara a Catalunya. És evident que l’import anunciat no resolt res i no compleix l’Estatut, però, davant la possibilitat de ser acusat de claudicar davant Catalunya per la resta de l’Estat, ara, el govern de Zapatero està atrapat. Aquest és el favor que ens ha fet el conseller.\nNo és la primera “posa de pota”. Pel que fa al finançament només hem de recordar les ganes de protagonisme de Saura pactant unilateralment amb la vicepresidenta De la Vega, tot i que el conseller de finances no és pas ell, i, fa poc, Saura participava en una manifestació causant un conflicte amb Israel, obligant a intervenir al president Montilla.\nSi ell no plega, potser que algú es plantegi suggerir-li. Sempre és més digne la dimissió, però també hi ha l’alternativa de cessament. El país no pot aguantar-ho tot.\nQUAN ESTAR AL GOVERN ÉS INCÒMODE\nNo defensaré pas als estudiants. Millor dit, no defensaré pas als que organitzen els aldarulls, perquè no és cap secret que molts ni estan matriculats.\nPel que fa als policies, només diré que en un col·lectiu tant gran com aquest sempre hi ha de tot, però que molts treballen diàriament per a nosaltres, encara que, com a tot arreu, destaquin els que fa allò que no s’ha de fer.\nPerò hi ha un responsable. El conseller Saura, que ara vol revisar que ha passat. No cal! Només ha de pensar que faria si es trobes als bancs de l’oposició i el conseller del ram fos d’un altre partit. De moment, si fos de CiU ja li estaria dient que era de dretes. Però ell és d’esquerres de debò i hauria d’estar fora de tota sospita. Qui ho diria!\nPerò amb això no en tindria prou, a continuació li demanaria la dimissió. Per què no ho fa ell?\nPer algú que diu ser d’esquerres ha de ser molt incòmode haver de manar a la policia. Fa temps que ho penso i no sé perquè devia acceptar. Potser per no quedar sense cadira?\nArtur Mas presenta les propostes de CiU per aixecar Catalunya\nAhir al vespre, en un Palau de Congressos de Catalunya ple de gom a gom, com ho estava el novembre de 2007 en la presentació de la “Casa Gran del Catalanisme”, Artur Mas, president de CiU i secretari general de CDC, va fer una conferència amb el títol de “Superar la crisi, aixecar Catalunya”.\nMas, que ha definit la conferència com la “visió de com encarar la crisi que vivim” de qui aspira a liderar el futur de Catalunya els propers anys, també ha dit que no volia assenyalar culpables, sinó aportar solucions. Pel president de CiU, cadascú de nosaltres és responsable del que passa i del que pot passar en el futur. “Si Catalunya suma pot i Catalunya som tots”. Superar la crisi no és cosa de gestors, sinó de governants, per això cal tenir lideratge, ha dit.\nPel que fa als orígens de la crisi, Mas ha dit que fins ara hi havia massa diner, que era massa fàcil d’obtenir i massa barat. Se’ns ha fet creure que tots els mals venien de fora, quan no és veritat. Tots tenim part de culpa, per acció o omissió. Cal una anàlisi exhaustiva de la crisi i de per què a l’estat espanyol les conseqüències són més grans.\nEl públic va aplaudir quan Mas va dir que, per a Catalunya, un bon finançament, en compliment de l’Estatut, que és una llei d’obligat compliment, és molt important per superar la crisi i és per això que CiU no acceptarà cap acord que no sigui el que diu l’Estatut. Per altra banda, el president de CiU va assegurar que si governa la Generalitat, les retribucions del President i alts càrrecs es reduiran un 10% i va afegir que no era una proposta electoralista, doncs sempre ha dit que si volem tenir els millors polítics, han d’estar ben pagats, però ara toca sacrifici i quan s’ha de demanar sacrifici s’ha de començar per un mateix.\nEn aquest moment de la conferència, Mas va passar a definir el Pla d’austeritat que per a ell caldria executar. La proposta contempla un seguit de sacrificis compartits, com per exemple fer que pels que tenen feina assegurada els salaris no augmentin més de l’IPC real i, per altra banda, es limitin els dividends obtinguts pels empresaris. Pel que fa als governants, les mesures a prendre no seran agradables d’escoltar, sinó allò necessari de fer.\nPel que fa al Pla d’Acció, va dir que no es podia improvisar, sinó conèixer els problemes a peu de carrer i proposar solucions .Els mals actuals no es curen gastant els diners que no tenim, dons el dèficit d’avui s’haurà de pagar demà. en aquest moment és inevitable crear dèficit, però no de qualsevol manera i a qualsevol preu. Caldrà recuperar valors que hem oblidat, com l’estalvi.\nLes prioritats han de ser: crear i mantenir el teixit productiu, que vol dir empreses, i proporcionar feina, que vol dir ocupació. Ajudar a les empreses no viables a tancar, alhora que salvar tot el que sigui viable, ajudant a que el diner circuli i arribi al teixit productiu. Pel que fa a les institucions això es tradueix en no gastar més, sinó pagar quan toca, agafant el compromís de pagar, com a màxim, a 30 dies; crear un sistema d’avals, compartint el risc amb les entitats financers i ajornar el pagament de la seguretat social per a les empreses amb problemes.\nEn l’àmbit de la construcció, la proposta de CiU és que la Generalitat compri habitatges acabats o en construcció en lloc de fer-ne de nous; això sí, com a màxim pel valor de l’hipoteca. D’aquesta manera es donaria sortida a l’stock del mercat immobiliari.\nEn l’àmbit laboral, Artur Mas va deixar clar que cal una reforma per aconseguir un mercat més àgil i just. Cal una negociació sense guanyadors, ni vençuts, on la pèrdua de feina sigui acceptada com la veritable pèrdua d’un dret social. Aquí va abordar temes com la formació pels aturats, la situació dels autònoms o els incentius per a la contractació.\nLa part final de la conferència va ser per tractar temes fiscals, com les reduccions de l’IRPF per a determinades rendes, la revisió de l’impost de societats per crear un marc fiscal atractiu per a la inversió, el futur de l’impost de successions o la necessitat d’incentivar el consum, l’estalvi i la competitivitat.\nPer acabar, un toc menys tècnic i més polític, on hi cap parlar de que passarà una vegada superada la crisi i quins valors caldrà recuperar, fent referència a altres moments de la història de Catalunya, en els quals en circumstàncies políticament molt pitjors, el país es va sobreposar i va superar les situacions adverses. “Aixecar Catalunya és cosa de tots, si podem fer alguna cosa, fem-la!”.\nTREMOSA A LA XARXA\nAquesta setmana s'ha presentat el web de Ramon Tremosa, candidat de CiU a les eleccions europees del proper dia 6 de juny.\nLa pàgina compta amb els apartats clàssics, com biografia, galeria de fotos, articles, notícies, agenda,... i altres més d’actualitat com l’enllaç al facebook del candidat, però hi ha dues novetats importants respecte webs anteriors: un apartat des d'on contribuir econòmicament en la campanya i un altre des d’on aportar idees i suggeriments al programa electoral, apostant de forma clara per la participació.\nPerò Tremosa no és nou a la xarxa, és per això que també hi ha un banner que porta directament al web personal i professional del candidat de CiU.\n“Mataró Transparent” SEGUEIX ACTIU\nL’octubre passat, el Grup Municipal de CiU a Mataró, aprofitant la tecnologia dels blocs, va posar en funcionament un espai de participació anomenat “Mataró Transparent”.\nAl nou bloc, a més de les notes de premsa relacionades amb el posicionament de la formació política respecte el pressupost municipal, s’hi poden trobar documents que formen part de l’expedient, que és públic, però que fins aquell moment la seva consulta només es podia fer de manera presencial.\nDes de llavors, s’han anat penjant alguns documents i afegint noves notes, però ara “Mataró Transparent” incorpora nous temes, com són enllaços a institucions que realitzen estudis i enquestes, com és el cas del Centre d’Estudis d’Opinió i l’Institut d’Estadística de Catalunya. Però també i al mateix apartat, taules comparatives dels darrers estudis de conjuntura de Mataró, les quals resulten molt aclaridores.\nUna informació també pública, que malgrat notes de premsa i propaganda municipal no es publica mai integrament i “Mataró Transparent” reprodueix és el llistat de subvencions que el nostre Ajuntament va concedir l’any 2008, així com les taules comparatives amb anys anteriors i les corresponents gràfiques.\nAfageix “Mataró Transparent” als teus preferits o, encara millor, subscriu-t'hi per rebre puntualment les novetats.\nEtiquetes: Blocs, CDC i CiU, Política Municipal\nUN DISSABTE A MATARÓ\nEn Pere sempre ens fa saber les obres en les quals participa, ja sigui de director o actuant. És un gran afeccionat al teatre i ha fet coses importants, com la direcció de “La Passió” dels Armats de Mataró.\nFa uns dies vaig rebre un correu seu recordant-me que aquest cap de setmana es feien les darreres representacions de “Estralls”, de Jordi Casanovas. L’obra es feia a la Sala Cabañes, amb actors, tècnics i col·laboradors de l’entitat. Hem passat una bona estona, passant d’una a altra història, cadascuna diferent segons el personatge, però totes ells passaven en el marc d’una guerra. A més de l’actuació d’en Pere, s’ha de destacar la dels més petits, interpretant un nens que no coneixien la por, fins el moment que la seva amistat els fa témer pel que li pugui passar a l’altre.\nHem passat una bona estona, llàstima el poc públic assistent. A vegades anem lluny quan a prop de casa hi ha coses molt interessants per fer.\nPlaca a Santa Maria\nAbans de sopar per anar al t eatre, a la Basílica de Santa Maria, amb el Sr. Rector al capdavant, acompanyat de responsables dels actes del Mil·lenari, com l’Antoni Codina, i membres de la comissió que treballa per a la restauració, com en Nicolau Guañabens, hem assistit a la inauguració de la placa que a partir d’avui recorda que la Parròquia ha complert els seus primers mil anys d’història.\nEtiquetes: Entitats, Fer ciutat\nEns hi trobarem dilluns\nEl CE Mataró té nou propietari\nHo ha anunciat aquest matí l’emissora municipal MataróRàdio. Un professional de la comunicació, el Sr. Luis Sardà, ha comprat la majoria d’accions del club.\nReconec que no conec aquest senyor i que si té un projecte per situar l’entitat ones mereix i capacitat per desenvolupar-lo, com assegura l’actual president, Sr. Gonzalo, el fet és positiu. Però crec que cal una reflexió molt a fons de l’esport a determinats nivells. Catalunya té una tradició associativa molt important i aquesta nova fórmula on un empresari és qui decideix el futur de tot un club no hi té res a veure. Per altra banda, els costos per mantenir qualsevol equip esportiu, especialment en el futbol, són desproporcionats. Ho són a les màximes categories i ho són a les inferiors. Jugadors que formalment són amateurs estan cobrant imports equivalents a un sou en moltes feines que necessiten qualificació.\nEn tot cas, esperem que es puguin resoldre els problemes amb el futbol base i que el primer equip pugui acabar la temporada conservant la categoria.\nAVUI “Far del Maresme”\nJa fa dues setmanes que vaig escriure el meu darrer post a “El Far del Maresme”. Com passa el temps!!\nAvui he escrit sobre els darrers atemptats a Irlanda del Nord. Us convido a passar pel “bloc gran del catalanisme” al Maresme.\nSi tot va bé, dissabte tindrem un nou convidat. No us el perdeu.\nPROU ABUSOS PELS NOSTRES BARRIS!!\nProu abusos pels nostres barris!! és el titular d’un comunicat que ha emès la Federació d’Associació de Veïns de Mataró, sumant-se a la campanya Prou abusos als nostres barris! Control social de la crisi! de la Confederació d’Associacions de Veïns de Catalunya.\nLa Federació que reuneix les entitats veïnals de Mataró ha acordat sortir al carrer el 23 de març, alhora que dóna suport a la manifestació contra l’atur convocada pels sindicats el dia 14 de març i anuncia la seva participació a la concentració veïnal convocada pel 24 de març a la Plaça de Sant Jaume de Barcelona.\nLes queixes, manifestacions i concentracions són contra l’augment per sobre de l’IPC dels preus dels serveis bàsics de la majoria d’institucions, influït l’Ajuntament de Mataró.\nConvergència i Unió està en la mateixa línia que els veïns i així ho va anunciar durant el debat pressupostari i ho va tornar a dir en el passat Ple Municipal, presentant una proposta que demanava fer marxa enrere i modificar les ordenances fiscals de forma que el seu increment, respecte l’any anterior, no fos del 4,6% com va aprovar el govern, sinó de l’1,6%, que és el valor de l’IPC definitiu de 2008. Però el govern no va voler acceptar la proposta al·legant que així tindrà diners per redistribuir i poder fer polítiques socials.\nPer aquesta regla de tres podrien cobrar encara més i des del seu lloc privilegiat fer de repartidora, però no és això. La seva obligació és cobrar el que sigui just, que vol dir augmentar només el que puja l’IPC i els altres recursos cercar-los de l’estalvi en despesa corrent i no gastar de manera inútil, per exemple en propaganda. Amb més transparència el ciutadà coneixeria que és i que fa l’administració, coneixeria la realitat, amb la propaganda només sap allò que algú vol que sàpiga.\nDONA'M LA MÀ DE SALVAT-PAPASSEIT, PER OVIDI MONTLLOR I TOTI SOLER\nAvui ha fet 14 anys que va morir Ovidi Montllor. La primera vegada que el vaig escoltar jo era molt jove i va ser en un concert a la sala d’actes de l’Escola Miquel Biada de Mataró. La seva veu i la forma com recitava sempre em van impressionar. Més tard el vam poder veure al cinema, fins que el 1995 morí amb només 52 anys.\nTOTS A FAVOR DEL TREBALL SOCIAL DE LES ONG\nFa menys d’un mes, tot i que el setembre passat ja se’n parlava, els mitjans de comunicació van publicar que el Govern de l'Estat Espanyol, a través de la Secretaria d'Estat d'Afers Socials, preparava una norma que preveu deixar les ONG de caràcter no estatal fora de la convocatòria de subvencions derivades del 0,7 de l'IRPF. La notícia va ser molt mal rebuda per part de les organitzacions socials catalanes i també per formacions polítiques com CiU.\nLa Taula del Tercer Sector Social de Catalunya, que aplega 3.000 ONG socials, va reaccionar denunciant la discriminació que significa per a les entitats d'àmbit autonòmic i local i demanant a la Generalitat de Catalunya i als principals partits polítics que evitin l'aplicació d'aquesta norma.\nFa tres anys que la mateixa notícia va alertar el moviment associatiu i el voluntariat català, obligant a fer marxa enrere al Govern central en mans del PSOE, però quan tot semblava oblidat tornem a reviure la història. Afortunadament el Govern català s’ha posat al costat de les entitats i Ajuntament com el de Barcelona ja han aprovat mocions en contra del que de moment és només una pretensió centralista. Carme Capdevila, Consellera d'Acció Social i Ciutadania de la Generalitat de Catalunya, va titllar d'”inadmissible” la intenció del Govern Espanyol de deixar fora de les subvencions les ONG d'àmbit català.\nA Mataró, Convergència i Unió va reaccionar immediatament i va proposar a la resta de grups municipals presents al Consistori una moció rebutjant l’iniciativa i posant-se al costat de les entitats, davant una maniobra especialment greu en una situació de crisi com la que es viu, de fortes necessitats socials, quan el que cal fer és reforçar les entitats.\nNo vaig poder ser al darrer Ple, tot i que me’n he perdut molt pocs en els anys que fa que sóc regidor a Mataró, però pel que sé, després del corresponent debat per adaptar la proposta a les darreres notícies, que allarguen el tema un any més, encara que no el resolen, la proposta va ser aprovada per unanimitat.\nEtiquetes: Cooperació, Política General, Política Municipal\nACTIVITAT DE DISSABTE\nMatí de visites\nA les 10 del matí, els membres del Consell Municipal del Patrimoni Arquitectònic i Ambiental fèiem una visita a la Nau de Can Fàbregas i de Caralt i les restes trobades al seu subsòl. Més tard, a les 12 del mig dia, amb les persones que formen part del Consell Territorial de Cerdanyola coneixíem l’interior del Mas Miralles, al carrer Pla de Bages.\nEn la segona visita, va quedar clar que la casa no és útil per l’equipament que està previst, un casal d’avis, i que el barri necessita un edifici de nova planta amb més prestacions. El que sorprèn és que això no s’hagi destapat fins ara. Els tècnics diuen que fins que no van poder accedir a l’immoble no van poder fer una valoració adequada, però bé que sabien que només era una torreta d’estiueig que data de 1931. També està en mans del govern el coneixement del solar i les possibilitats d’edificació. En tot cas, el suport per a un equipament com cal ha de ser unànime, tot i que la responsabilitat per la improvisació sigui només dels que governen.\nLa visita de les 10 va ser més llarga. Dues hores per recórrer les tres plantes de Can Fàbregas i de Caralt i part del seu perímetre. Va ser una lliçó d’història industrial dels segles XIX i XX, com la que podrien fer possibles futurs visitants si l’edifici es mantingués en el seu lloc, una vegada restaurat i recuperat com equipament.\nParlar més de l’edifici de “La Farinera” pot resultar pesat, però la veritat és que de la visita només se’n pot treure una conclusió: el seu valor només es manté si es deixa on estar i es mantenen les restes trobades sota el nivell del terra que ajuden a comprendre l’activitat industrial que s’hi va realitzar, primer com a farinera, posteriorment i durant vuit anys, com a tint i els darrers anys com a fàbrica de paper.\nPer part meva, segueixo apostant per un edifici comercial que convisqui amb la vella nau, convertida en equipament. Amb els diners del trasllat en sobren per fer l’equipament i la ciutat podria gaudir d’un espai que li recordés la seva història, a l’hora que d’una “locomotora comercial” que dinamitzés l’activitat econòmica, que bona falta ens fa.\nA la tarda, acompanyant a la Carol, vaig assistir a dos dels nombrosos actes amb motiu del Dia Internacional de la Dona.\nPrimer una interessant conferència a càrrec de la Dra. Mekia Nedjar, professora de la Universitat d’Alcalà d’Henares. Acte organitzat per l’associació “Forjadores de la vida” al Centre Cívic de Rocafonda. Deixeu-me dir que la Carol va fer una molt bona intervenció, l’única aplaudida pel nombrés públic, amb la que va demostrar que té clar que cal fer per a la integració de la dona.\nDesprés de l’acte a Rocafonda, baixada ràpida en direcció a la Nau Gaudí, convertida amb sala d’exposicions. Allà, presentació del treball que la Pilar González ha fet sobre les dones que han estat regidores al nostre Ajuntament en els 30 anys de democràcia. Entre les quals n’hi ha una excel·lent representació de CiU.\nNo ens podem manifestar a Brussel•les i després no fer res\nEn una entrevista a Vilaweb, Enric Canela, portaveu de la plataforma Deu Mil a Brussel·les, parla del significat de la manifestació d’avui i del que cal fer després. No seran deu mil, que era un nombre per l’eslògan, però seran milers i serà un èxit. Molts d’altres, molts milers més, que no hi podrem ser presents per motius diversos, compartim amb ells els objectius.\nsinó que mori algú estimat. La teva\nmort no et convida al tètric espectacle:\nte’n fa protagonista, i deu ser trist.\nPerò més trist és veure l’agonia\nlenta d’algú que estimes, com el cos\ntan conegut es degrada i malmet\nfins a tornar-se un feix d’ossos i pell\nque ni se serva, però encara estima,\ni parla de guarir-se amb l’esperança\nTorna, doncs, al teu clos i fes-t’hi fort\namb una opció de vida, ara que saps\nque morir-te no és la mort, i emplena\nd’amor el buit de l’estimada morta.\nVersos del poema Torna al teu clos, d'en Miquel Martí i Pol (1929-2003), que fou publicat en el seu poemari Llibre d'absències (1985), en homenatge a les persones estimades que ens deixen per sempre.\nEL DIARI HI POSA XIFRES\nAl post anterior a aquest, escrit un dia després de les eleccions a Euskadi, defensava que, sumant el vot dels cent mil bascos que van decantar-se pel vol nul en senyal de protesta per la decisió judicial d’anul·lar les candidatures de l’esquerra abertzale, la majoria del Parlament seria nacionalista.\nAvui, el diari hi posa xifres aplicant la llei d’Hont i calcula el nombre d’ascons de cada partit en el cas que els vots nuls haguessin anat a parar a una formació política. Permetre la presència d’idees diferents, tot cercant el diàleg i sense afluixar en la persecució dels assassins, és un bon exercici democràtic i, a més, un dels pocs camins per aconseguir la pau.\nHa quedat clar que en política hi ha gent sense escrúpols i que dos adversaris, radicalment oposats, com PSOE i PP, s’uneixen quan l’objectiu comú és fer fora els nacionalistes i imposar el centralisme i l’espanyolisme. A Catalunya es va fer el mateix utilitzant una altre formació nacionalista, però no dubtarien a fer-ho amb el PP si l’aritmètica ho permetés.\nPer altra banda, és evident que ells mateixos, els socialistes, des del moment que es plantegen arribar a pactes i accepten el seu suport, estan desmuntant el discurs de la por a una hipotètica tornada del PP, posat en pràctica en les darreres eleccions espanyoles.\nL’endemà de les eleccions a Euskadi i Galícia, el panorama de la segona és clar. Ens agradi o no el PP, la majoria absoluta no deixa cap possibilitat de pactes per decantar al guanyador. A més, el resultat de Galícia reforça la imatge de Rajoy, deteriorada els darrers dies pels casos de corrupció al seu partit, que curiosament han sortit tots en plena campanya electoral.\nAltra cosa és la situació al País Basc. El titular de l’AVUI, “Euskadi ja és Espanya” assenyala clarament la situació que podem trobar-nos si el PSE aconsegueix el govern. Ni una sola comunitat autònoma on no governin PSOE o PP.\nSempre és complicat opinar de casa dels altres i no s’hauria de fer mai. A més, Euskadi té una situació que, per opinar-ne, s’ha de conèixer molt bé. Però, en aquest cas, en som part afectada. Per una banda estan els que ja es freguen les mans pensant que poden haver vençut el nacionalisme perifèric, quan realment l’haurien canviat per un nacionalisme espanyol, en algun cas nostàlgic. Per l’altra, que passa amb l’elevat nombre de vots nuls? Crec que ens vam equivocat amb la Llei de Partits Polítics, la interpretació de la qual ha fet possible que formacions amb un important suport electoral no participessin als comicis.\nEls partits espanyols només guanyen en un ascó als nacionalistes, però als darrers caldria sumar-hi els vots nuls de protesta. En resum, més enllà que Ibarretxe hagi estat el guanyador, el vot nacionalista segueix essent majoritari al País Basc. Esta clar que a Catalunya també ho és i no ens ha servit de gaire, però, passarà el mateix a Euskadi?\nMés sobre eleccions a Galícia a “El Far del Maresme”.\nEL MATARÓ SEGUEIX FENT PATIR\nDeixem el partit del Barça, tot esperant que la propera setmana recuperem la ratxa, i centrem-nos en la victòria del Mataró.\nUn excel·lent gol a la segona part ha fet possible, no sense patir una mica, que en aquest moment el Mataró es trobi fora de la zona de descens, empatat a punts amb el Banyoles, equip que té davant seu.\nDiumenge que ve s’ha d’anar a Vilanova i no serà fàcil treure’n algun punt, però esperem poder mantenir o millorar la posició.\nPer altra banda, demà és el dia en que la Junta del club va prometre als jugadors que cobrarien el que tenen pendent, veurem que passa. La situació és molt complicada.\nI, al matí, celebració del Dia Institucional d’Andalusia. Ofrena floral, conferència del Dr. Antonio Manuel Rodríguez a l’Ajuntament i, més tard, “Vino de Honor” a la seu de la Casa d’Andalusia a Mataró.\nEtiquetes: CE Mataró, Entitats, Fer ciutat


El president Tsai reafirma la força de les relacions #Taiwan amb el Regne Unit: Reporter de la UE\nEl president Tsai reafirma la força de les relacions #Taiwan amb el Regne Unit\nEl president Tsai Ing-wen (centre) parla de les relacions Taiwán-Regne Unit amb el parlamentari britànic Graham Brady (a l'esquerra) a l'Oficina del President a Taipei Cityon 5 de novembre. (Cortesia de l'Oficina del President)\nEl president Tsai Ing-wen va dir el novembre de 5 que les relacions econòmiques i de comerç robusts entre Taiwan i el Regne Unit estan ajudant a connectar els mercats d'Àsia i Europa, mentre afavoreixen el comerç regional.\nTaiwan i el Regne Unit gaudeixen d'un ampli intercanvi en un ampli ventall d'àrees, va dir Tsai. Així ho demostra la signatura de diversos memoràndums d'enteniment aquest any sobre la col·laboració conjunta en finances, desenvolupament d'alta tecnologia, innovació i generació d'energia eòlica, va afegir.\nA mesura que els sectors emergents com la intel·ligència artificial i Internet of Things transformen la cadena industrial global, va dir Tsai, aquesta cooperació mútuament beneficiosa crearà una sèrie d'oportunitats emocionants i potencials per a les generacions més joves.\nTsai va fer les observacions mentre rebia una delegació de grup parlamentari britànic-taiwanès (APPG) a l'oficina del president a la ciutat de Taipei. El grup està format per Graham Brady i Lyn Brown, tots dos membres de la Cambra dels Comuns, així com Lord Gilbert i la baronessa McGregor-Smith, que es troba al país el novembre de 2-7 sobre una defensa, econòmica, política exterior i política missió de recerca de relacions.\nSegons Tsai, la delegació és la tercera part del Parlament britànic que visita Taiwan aquest any i il·lustra el desig dels legisladors d'ambdós països d'impulsar els intercanvis i aprendre de les respectives experiències legislatives. El govern acull aquesta tendència i es compromet a treballar amb socis afins a salvaguardar valors compartits, va dir.\nDavant la creixent competència global, el govern no deixa cap pedra per diversificar l'estratègia comercial de Taiwan i potenciar les capacitats innovadores de les indústries clau, va dir Tsai. Aquest enfocament farà un seguiment ràpid del desenvolupament nacional sostenible i és la pedra angular de la nova política sud-americana, va afegir.\nEl NSP està millorant els vincles agrícoles, empresarials, culturals, educatius, turístics i comercials de Taiwan amb els estats membres de la 10 Association of Southeast Asian Nations, sis països de l'Àsia Meridional, Austràlia i Nova Zelanda. Es considera la política més efectiva del govern per avançar en el compromís de Taiwan amb l'Indo-Pacífic mentre promou la pau, l'estabilitat i la prosperitat.\nTsai també va aprofitar l'oportunitat per agrair a Brady el suport a llarg termini de APPG dels esforços per ampliar l'espai internacional de Taiwan. Ella va dir que la recent carta dels copresidentes del grup Lord Rogan i Nigel Evans instar a Interpol a convidar a Taiwan a assistir a la seva assemblea general aquest mes a Dubai, que va ser sincerament apreciada pel govern i per la gent.\netiquetes: destacat, -Imatge completa, Taiwan, UK\ncategoria: Una primera pàgina, Taiwan, UK\n" #InWorkPoverty: "Tenim un gran problema de la pobresa laboral de les dones", diputat de Urtasun\nFocus de video MOFA #Taiwan valencia com a soci per combatre #ClimateChange »


Els Mossos d'Esquadra en el moment de la detenció.\nActualitzada 01/03/2021 a les 20:46\nUn tribunal popular ha començat a jutjar, aquest dilluns a l'Audiència de Girona, la mare que va matar la filla de 10 anys ofegant-la a la banyera després de drogar-la. Al matí han escollit els membres del jurat i a la tarda han declarat testimonis i els investigadors dels Mossos d'Esquadra. Després de fer ingerir unes 80 pastilles de benzodiazepines dissoltes en aigua a la petita i de submergir-la a la banyera, l'acusada va alertar dues veïnes de l'edifici. Les dues han subratllat que la van notar «molt freda», i fins i tot han dit que actuava com un «robot» o com si estigués «somnàmbula». També han declarat el pare de la petita i la germana de la processada, que han exposat que la dona tenia un llarg historial de tractament psiquiàtric.\nLa clau del judici és si la mare que va matar la filla de 10 anys el 30 de desembre del 2019 a Girona va patir, en el moment dels fets, alguna alteració psíquica que li afectés o anul·lés les capacitats. Aquest dilluns ha començat el judici, a la secció tercera de l'Audiència de Girona, amb al tria del jurat popular. A la tarda, han declarat a la sala de vistes els testimonis dels fets, els investigadors dels Mossos d'Esquadra i els familiars directes de la víctima i de l'acusada.\nEls fets van tenir lloc al pis on vivien la mare i la petita, situat a la ronda Ferran Puig de Girona. La mateixa acusada va ser qui va alertar, a través de les xarxes socials, un periodista del Diari de Girona del que havia fet i, una estona després, va anar a buscar dues veïnes de l'edifici. Finalment, també va ser l'acusada qui va trucar al telèfon d'emergències 112 pocs minuts després de les tres de la tarda.\nUna veïna de 90 anys amb qui tenia una relació «molt bona» i que ha explicat al judici que s'estimava la nena «com si fos una neta», ha declarat que la dona va trucar a casa seva. Tan bon punt va obrir la porta, la dona va entrar al domicili. «Estava rígida com un pal, com si estigués somnàmbula», ha explicat la veïna. Quan i va preguntar què passava, li va dir que havia matat la nena. D'entrada la dona no s'ho va creure i va pensar que estaven jugant a fet i amagar.\nNo va ser fins que va entrar al pis que va veure la nena a la banyera, ja sense signes vitals. La veïna va intentar subjectar-la i li va dir a l'acusada que anés a buscar l'altra veïna per ajudar-la a treure-la de l'aigua. De seguida s'hi va afegir l'altra dona i van instar la processada a trucar al telèfon d'emergències. Les dues veïnes han subratllat que l'acusada va actuar en tot moment amb "fredor", sense mostrar cap tipus d'emoció i una de les dones l'ha definit com a un «robot».\nQuan els serveis d'emergències van arribar al pis, van intentar reanimar la petita. El SEM la va acabar traslladant a l'hospital Trueta però no van poder salvar-li la vida.\nEls investigadors dels Mossos d'Esquadra també han destacat que la dona va explicar detalladament els fets, amb coherència i de manera cronològica. Un dels policies fins i tot ha assegurat que l'actitud de la mare li va «xocar»: «Estava més commogut jo que ella». Tot i això, els investigadors apunten que, segons el seu relat, va actuar amb premeditació perquè va dir que la idea de matar la nena feia dies que li rondava pel cap i que aquell mateix dia, abans d'anar-la a buscar a classes de mecanografia, va anar a comprar mes medicament per fer-li ingerir.\nL'acusada va dir als Mossos que va vèncer les reticències de la petita a prendre's les 80 pastilles dissoltes en aigua dient-li que eren per curar-li el mal de gola que tenia.\nLa germana de l'acusada i el seu exmarit han explicat que té un llarg historial d'ingressos psiquiàtrics i que ja l'any 2013 es va intentar suïcidar. El mateix 2019 va estar a la unitat psiquiàtrica del parc hospitalari Martí i Julià de Salt en diferents períodes. L'ingrés més llarg va ser a partir de l'agost i, exceptuant algunes sortides puntuals, no va rebre l'alta fins a principis de desembre. Uns dies més tard, va tornar a anar a visitar-se perquè deia que no se sentia bé, i va tornar a ingressar des del 18 fins al 24 de desembre.\nEl dia 27, segons consta a l'historial, va tornar a anar a visitar-se. En aquesta ocasió, però, no va demanar ni a la seva germana i al seu exmarit que l'acompanyessin. Aleshores, els professionals van descartar un nou ingrés.\nEl pare de la petita ha lamentat que els psiquiatres no ho comuniquessin a la família: «Jo ja ho he perdut tot, però una trucada no hagués estat de més per, com a mínim, avisar la família. I si els protocols no ho permeten, s'han de canviar perquè no s'entén».\nL'exmarit ha explicat que la dona arrossegava problemes de salut mental des de feia temps però no va sospitar mai que pogués fer mal a la petita. En tot cas, creien que la dona podria intentar autolesionar-se o treure's la vida. De fet, ha subratllat que la dona estimava molt la nena i que la família va creure que, estar amb ella, podia ser un revulsiu per recuperar-se: «Ens vam equivocar, és la realitat».\nLa germana de l'acusada, però, també ha apuntat que, un temps abans dels fets, la relació mare-filla s'havia anat deteriorant i hi havia un cert «distanciament emocional».\nEl fiscal Enrique Barata acusa la mare d'un delicte d'assassinat a persona especialment vulnerable, amb una agreujant de parentiu i una atenuant de confessió. Sol·licita que li imposin la pena de presó permanent revisable. En concepte de responsabilitat civil, vol que indemnitzi el pare de la petita amb 200.000 euros pel danys moral.\nEn nom del pare de la víctima, l'acusació particular encapçalada pels lletrats Óscar Álvarez i Óscar Ballester acusen la parricida d'un delicte d'assassinat amb una agreujant de parentiu i una atenuant d'alteració psíquica i sol·liciten 20 anys de presó. En concepte de responsabilitat civil, demanen 300.000 euros d'indemnització i consideren de l'Institut d'Assistència Sanitària (IAS) també hauria de respondre com a responsable civil.\nL'advocat de la defensa, David Muñoz, sosté que la dona tenia les capacitats volitives i cognitives totalment anul·lades pel trastorn mental. El lletrat assenyala que la mateixa acusada va reconèixer i confessar els fets, però considera que no pot ser responsable penal per falta d'imputablitat. Per això, sol·licita que li apliquin una eximent completa d'alteració psíquica i que l'absolguin, preveient la mesura de seguretat d'internament en un centre psiquiàtric per continuar el tractament.\nEl judici continuarà dimarts, quan declararan els pèrits psiquiàtrics que van avaluar l'acusada. La declaració de la processada està prevista per dimecres.\nComenta el contingut : Comença el judici a la mare que va matar la filla de 10 anys ofegant-la a la banyera després de drogar-la


El Femení Osona aconsegueix una àmplia victòria davant CB Caldes | Esports, Ajuntament de Vic\n← L’infantil del Volei Callís, continúa intractable\nVictòria del Girbau Vic T.T. a Eivissa, per 1-4 →\nEl Femení Osona aconsegueix una àmplia victòria davant CB Caldes\nPublicat el 19 març 2017 per Miquel\nEl Vikus-Femení Osona ha tingut inicialment un partit difícil, especialment aquesta segona volta en que els rivals aporten un punt més d’intensitat pel fet de poder guanyar al líder. A la mitja part, l’equip osonenc va marxar al descans tant sols amb una diferència de deu punts (26-16) per la defensa en zona visitant.\nAl segon temps, un parcial de 27-7 al tercer quart ja va trencar el partit i va fer les coses fàcils perquè el Femení Osona pugues sumar una nova victòria, 81-39 i continuar encapçalant la classificació per continuar líder en solitari. Aquest resultat, combinat amb derrotes d’alguns dels seus perseguidors com el CB Quart o el Cassanenc, fan que les vigatanes puguin mantenir amb comoditat la seva privilegiada posició. Del partit d’aquest passat dissabte destaquen els 38 rebots defensius i 14 ofensius que va capturar l’equip i que no va permetre generar noves opcions d’atac pel rival\nEl proper cap de setmana el Vikus’s-Femení Osona es torna a desplaçar al Maresme. En aquesta ocasió s’enfrontarà a Vive-El Masnou Basquetbol CB, un equip de la zona alta de la classificació.\nDe la resta de la jornada esportiva del club, destaca la victòria del Junior Taronja (60-39) davant un CB Mollet molt enrocat en la defensa en zona i on les vigatanes varen ser superiors gràcies a la seva rapidesa de circulació de pilota. D’altra banda, el Cadet Taronja, en categoria preferent, tot i competir a un gran nivell davant CBS-Barça i amb un marcador molt ajustat durant tot el partit, dos triples seguits dels visitants varen obrir una mica d’avantatge en el marcador per generar una victòria visitant. Les vigatanes varen acabar perdent 53-61.


Cañas: El 14F decidirem si hi ha un govern obsessionat pel Procés o un nou tripartit dirigit pel PSC Cañas: El 14F decidirem si hi ha un govern obsessionat pel Procés o un nou tripartit dirigit pel PSC – MónTerrassa\nCañas: El 14F decidirem si hi ha un govern obsessionat pel Procés o un nou tripartit dirigit pel PSC\nJordi Cañas amb la candidata local Isabel Martínez, a Terrassa\nEl diputat al Parlament Europeu ha estat aquest divendres a Terrassa\nJordi Cañas amb la candidata local Isabel Martínez, a Terrassa | Ciutadans\nEl diputat de Ciutadans al Parlament Europeu, Jordi Cañas, ha visitat aquest divendres Terrassa per acompanyar la candidata local Isabel Martínez en el darrer acte de campanya per al 14F. Cañas ha manifestat que “els ciutadans mereixen un govern que governi, mereixen un govern que assumeixi decisions difícils”, i per això ha animat als egarencs a anar diumenge a les urnes i “confiar en Ciutadans com a l’única garantia que pot haver-hi un govern alternatiu que prengui decisions en benefici de tots els ciutadans”.\nJordi Cañas ha afegit que “el dia 14 decidirem si hi ha el mateix govern que ens desgoverna en els últims deu anys, obsessionat pel Procés i que tant li és igual arrassar amb la inversió i més de 3.600 empreses que se han marxat; o si tindrem un nou tripartit dirigit pel PSC, que governa l’Estat i tampoc pren cap decisió que ajudi al ciutadà“. En aquest sentit, ha recordat que “Catalunya és una de les comunitats més pròsperes, però la que menys gasta en sanitat per habitant, una situació que ha de canviar”. Segons Cañas, “no és qüestió d’identitat de país o independència, sinó és una qüestió de si quan les coses van malament, les administracions públiques es posen del costat dels ciutadans o d’esquena a ells”.\nEl diputat ha afirmat que “Cs ha demostrat allà on governa, a Andalusia, Madrid, Múrcia o Castella i Lleó, que es poden prendre mesures per donar un mínim d’esperança a aquestes persones que fa anys que obren diàriament la persiana per a guanyar-se la vida i ara veuen que no poden més”, com la condonació de taxes municipals i “no cobrant impostos a aquells que no venen”. Cañas ha aclarit que “Cs no està oferint res que no faci, només cal comprovar com està Madrid i com està Catalunya” en aquesta crisi sanitària.\nPer part seva, Isabel Martínez, candidata local i número 10 de la llista per Barcelona, ha coincidit amb Cañas en el balanç del perjudici econòmic de l’última dècada a Catalunya. Martínez ha posat l’accent en informes, com el del BBVA, que revelen que “les comarques amb un alt vot independentista han sofert una major davallada econòmica, que ha portat al tancament d’empreses i a una pèrdua del PIB de la comarca”. La candidata ha explicat que “en molts carrers cèntrics de Terrassa, com el carrer Sant Pere, el comerç no aconsegueix tirar endavant i abunden els locals tancats”.\nCiutadans Jordi Cañas


Inici - Pous Grup\nA Finques Pous ens dediquem a les persones\nTota una vida ajudant a les persones a trobar la seva llar.\nEns dediquem a trobar el teu lloc i facilitar-te el camí.\nNo ens quedem enrere. Treballem cada dia per millorar i oferir-te el servei que et mereixes.\nADMINISTRACIÓ I GESTIÓ DE PATRIMONI\nCOMUNICATS: GESTIÓ I ADMINISTRACIÓ\nA Finques Pous ens dediquem a les persones. Som una gran família de treballadors i clients, i com a qualsevol família la nostra màxima preocupació és que la vida de tots sigui el més feliç possible. Tots els nostres serveis els enfoquem així, amb la convicció que podem ajudar-te a gaudir del dia a dia amb més llibertat i sense preocupacions. Gestionem, administrem i assegurem, però el que realment fem és ajudar i cuidar. El nostre temps és teu, la nostra experiència i coneixements estan a la teva disposició, t’obrim les portes de casa nostra perquè també sigui casa teva.\nDisposem d’un gran equip de professionals, experimentats i apassionats. Cada dia ampliem més els nostres serveis perquè de mica en mica tinguis menys preocupacions.\nVine a coneixe’ns, segur que podrem ajudar-te.\n2021, nous reptes i noves oportunitats\nfebr. 24, 2021 | Pous grup\nAquest 2021 l’esperàvem amb moltes ganes. I no només perquè el 2020 ha estat un any per oblidar que ha trencat els esquemes a tothom. També perquè aquest any que hem començat ve carregat de nous canvis, nous reptes i noves oportunitats per a POUS. I no és un...\nset. 23, 2020 | Pous grup\nmaig 8, 2020 | Pous grup\nCarrer d'En Pujol, 20, Mataró\n3,5 98 reviews\nJordi Zarzosa ★★★★☆ fa 3 setmanes\nVaig escriure un comentari negatiu per no haver rebut la informació sol·licitada. Avui s'han posat en contacte amb mi per disculpar-se i admetre el seu error, cosa que agraeixo. Gràcies per les explicacions Jesús.\nPer aquest motiu … veure més rectifico la meva opinió.\nVicenç Luna ★★★★★ fa 2 setmanes\nSempre he tingut bones experiències amb Finques Pous, m'ha agradat com han entès el que buscava i com m'han guiat per trobar el que necessitava. Felicitats per la feina feta!!!\nRubén Bonastre Guzmán ★★★★★ fa 2 setmanes\nFa un temps vam confiar la gestió de la Comunitat de Veïns després d'altres experiències poc positives. Els caracteritza la professionalitat, celeritat en resposta i capacitat en la resoluciò de dubtes que afavoreixen la convivència. … veure més\nJoan Busqué Martínez ★★★★★ fa 3 setmanes\nNosaltres hem venut dues coses amb ells. Molt bona atenció i professionalitat. Tot perfecte.\n... ... He llegit i accepto la política de privacitat\nDirecció: Carrer d’En Pujol, 20, 08301 Mataró, Barcelona\nTelèfon: 93 790 39 45


El Món | Firmaran i a la fi nos penjaran\nFirmaran i a la fi nos penjaran\n"És amor pel Barça i pels seus valors. Com aquells que des de Madrid estimen tant Catalunya que demanen referèndums"\nper Oriol Jara 05/04/2016\nAquest cap de setmana es va jugar un Clàssic al Camp Nou. Segurament, el partit de futbol més important del món. "Clàssic" no vol dir el que volia dir fa uns anys. De la mateixa manera que "llatí" no es refereix, actualment, a un emperador o a escriptor romà sinó a un sud-americà en general (i en especial si canta reggaeton). Vaig passar les hores abans del partit passejant per Barcelona i va fascinar-me la quantitat d'estrangers que duien la samarreta del Barça. Era una mena de moviment sectari massiu. Bufandes, gorres, jaquetes... Els colors del Barça es movien per la ciutat sobre els cossos tips de paella de centenars de turistes. Quina meravella! Quin fanatisme! Quin suport gratuït i sincer de tants visitants estrangers. Formidable! "És amor, això", vaig pensar. És amor pel Barça i pels seus valors. Com aquells que des de Madrid estimen tant Catalunya que demanen referèndums.\nContra tot pronòstic (com a mínim contra els pronòstics del meu pare) el Barça va perdre contra el Madrid en un partit que evitaré comentar donat l'enorme volum de comentaristes de futbol que tenim al país. Penso, a vegades, que ser xerrador de futbol (alguns en diuen periodista esportiu),hauria de ser una institució reconeguda amb tots els honors a Catalunya. L'hereu de la casa es quedaria les possessions familiars (la hipoteca del pis, bàsicament), el segon seria funcionari, el tercer capellà o gurú newage i l'últim, periodista esportiu. Sigui com sigui, i malgrat totes les especulacions, el Barça va perdre i els catalans vam fer un d'aquells harakiris nacionals de drama i pena que representem un parell de cops l'any. Vam treure a passejar el mantra de "només són tres punts", per suavitzar la bufetada rebuda a l'orgull patriòtic.\nAl matí següent, amb el feixuc pes de la derrota a les espatlles, vaig tornar a passejar per Barcelona amb la meva estimada dona. Ara, sense cap objectiu concret. M'arrossegava sobre el paviment com un fantasma angoixat per la humiliació rafelcasanoviana. De cop, vaig parar atenció en un detall inesperat: cap turista duia la samarreta del meu equip. Com els miserables anglesos durant la guerra de successió, els guiris havien abandonat la batalla, havien amagat les samarretes del Barça al calaix i havien escapat del tuf pudent dels perdedors. Ells rai, que en un tres i no res deixen de ser del Barça, o catalans, si cal. Fins i tot poden deixar de ser catalanistes o favorables a un referèndum i no passa res. No porten a sobre el drama de la derrota constant.\nVés que potser no estan tan enamorats dels valors del Barça, els estrangers. Potser estan enamorats de la victòria. Vés que potser no estan tan enamorats dels referèndums, alguns "aliats". Vés que no estiguin més enamorats de manar al Gobierno. "Anglesos han faltat, portuguesos han firmat, holandesos firmaran i a la fi nos penjaran."


Atenció al Jovent i Habitatge 2021 – Govern obert Castelló d'Empúries\n7. Atenció al Jovent i Habitatge\n<25% en previsió\n<50% en execució\nConsulta el grau d’execució del pressupost municipal clicant aquí\nConsulta els ODS vinculats a cada acció clicant aquí\n7.1 Cooperació i Agermanaments\n7.1.1 Definir, finançar i fer el seguiment de projectes de Cooperació. Continuar donant suport econòmic al Fons Català de Cooperació al Desenvolupament.\n7.1.2 Establir ponts entre entitats locals o comarcals per a projectes i/o accions de cooperació.\n7.1.2.1. Col·laboració amb el projecte d’ajut al refugiat de l’entitat No Name Kitchen (NNK)\n7.1.2.2. Col·laboració amb el projecte solidari amb Gàmbia\n7.1.3 Augmentar progressivament la dotació pressupostària dedicada a cooperació fins arribar al 0,7% del pressupost municipal.\n7.1.4 Mantenir i potenciar les relacions oficials amb els municipis agermanats.\n7.1.5 Mantenir actualitzat l’espai per als agermanaments i les relacions exteriors al web municipal.\n7.1.6 Fomentar accions que promoguin la relació entre les associacions del nostre municipi amb els municipis agermanats i el Comú de Canillo.\nLes accions i projectes previstos per a aquest 2021 s’han acomplert. Hem estat treballant en el nostre propòsit d’augmentar progressivament la dotació pressupostària dedicada a cooperació fins arribar al 0,7% del pressupost municipal, malgrat que això no serà possible hem aconseguit augmentar en nombre de projectes i entitats amb les quals col·laborem.\nHem entrat en contacte i treballem futurs projectes amb les entitats Associació No Name Kitchen (recollida de roba d’hivern per als refugiats dels Balcans) i l’ONG Mames d’Àfrica(creació escola taller per a formació de dones a Gàmbia).\nCartes de Servei. Tots els projectes compleixen amb les directrius i compromisos de les Cartes de Servei\nRetorn de la Ciutadania. Hem recollit, a través de l’àrea de Joventut, la voluntat dels joves d’encetar projectes comuns amb la Vila d’Elna, durant el 2022 de ben segur es veuran fets realitat, si la crisi sanitària ens ho permet\n7.2.1 Fer accessible l’habitatge al municipi a aquelles persones que hi volen viure de manera permanent. Plurianual.\n7.2.2 Elaborar un estudi dels habitatges buits del parc d’habitatges del municipi.\n7.2.3 Crear una borsa municipal d’habitatge. Recuperar la gestió directa del servei.\n7.2.4 Establir una línia d’ajuts a propietaris que apostin per la rehabilitació d’habitatges destinats a lloguer social.\n7.2.5 Captar habitatge de protecció oficial per a col·lectius vulnerables i per a joves. Vetllar per trobar HPO que es puguin gestionar des de l’administració pública, i fomentar el lloguer social.\nEn execució 50%\n7.2.6 Incrementar les bonificacions fiscals per fomentar el lloguer social.\n7.2.7 Explorar alternatives d’habitatge com cooperatives i altres mètodes col·laboratius\n7.2.8 Donar suport a la mediació i la resolució de conflictes veïnals. Facilitar la comunicació en la resolució de conflictes.\n7.2.9 Masoveria urbana. Fomentar la masoveria com a alternativa de l’habitatge, evitant la despoblació del centre històric i d’altres barris. Servei de captació d’habitatges, mediació entre propietari i masover.\n7.2.10 Consolidació de l’Oficina Local d’Habitatge\n7.2.11 Comunicació, assessoramenti acompanyament a la tramitació dels ajuts en matèria d’habitatge de les Administracions Públiques\n7.2.12 Oferir alternatives als propietaris d’habitatges buits per fomentar el lloguer social\n7.2.13 Dur a terme un seguit de conferències en matèria d’habitatge per apropar a les ciutadanes i ciutadans del municipi i conèixer la seva opinió, recollir idees i propulsar propostes\n7.2.14 Redacció d’un pla local d’habitatge\n7.2.15 Assessorar a les persones propietàries dels habitatges ocupats irregularment\n7.2.16 Oferir a les famílies de la Mesa d’Emergències un habitatge digne mitjançant un contracte de cessió dentre l’Agència de l’Habitatge de Catalunya i la persona propietària\n7.2.17 Participar activament a la Taula d’Acció Social Municipal\n7.2.18 Explorar noves bonificacions fiscals per fomentar el lloguer social\nDurant l’exercici 2021 el Departament d’Habitatge ha reactivat l’Oficina Local d’Habitatge i s’han iniciat nous projectes per encarar les polítiques d’habitatge dels pròxims anys tenint en compte les necessitats de les ciutadanes i ciutadans del municipi.Entre els nous projectes iniciats destaca la creació de la Borsa de Lloguer Assequible Municipal que actualment es troba en la fase final de la seva creació, recuperant la gestió directa del servei. Cal remarcar la línia de subvencions, oberta en l’actualitat, de fins a 10.000 € per a la rehabilitació d’habitatges buits que es posin a disposició de la Borsa d’Habitatges de Lloguer Assequible.També es posa en rellevància la finalització de l’estudi d’habitatges buits del municipi del qual s’ha pogut obtenir una radiografia de la realitat de Castelló d’Empúries i Empuriabrava que ha afinat la direcció de les polítiques que s’han de seguir per cobrir les necessitats reals de les persones que viuen al municipi.Respecte a les modificacions de les Ordenances Fiscals s’han incrementat les bonificacions relacionades amb l’habitatge assequible i social bonificant el 95% de l’IBI per aquells habitatges que se cedeixin a qualsevol de les dues borses. També, i amb la finalitat de mobilitzar l’habitatge buit, s’ha incorporat un recàrrec del 50% de l’IBI per a totes aquelles persones propietàries que tinguin més de cinc habitatges buits al municipi.Per explorar diferents règims de tinença d’habitatge s’han dut a terme reunions amb diferents cooperatives.S’ha sol·licitat el Pla de Serveis de la Diputació de Girona per a redactar un Pla Local d’Habitatge participatiu durant l’any 2022.\nPer tot això, entre d’altres, el balanç del Departament d’Habitatge del 2021 és positiu i s’espera un 2022 amb l’execució de projectes innovadors i garants dels drets relacionats amb l’habitatge de les castellonines i els castellonins.\n7.3.1 Mantenir la qualitat en els dos espais joves, entesos com a centres d’activitats, d’informació, orientació i assessorament dels joves.\n7.3.2 Promoure la cultura, la multiculturalitat en espais i activitats: espais joves, casals, casalets, Aventura’t, tallers, Parc de Nadal, formació, serveis socioeducatius, suport a entitats d’àmbit cultural, festa urbana. 12 accions mínim.\n7.3.3 Fomentar l’associacionisme i la participació. Programa Escolta’m, suport a l’associacionisme, Aventura’t, Intercasals, trobada d’entitats juvenils, campanyes d’interculturalitat, dinamització i promocio d’entitats juvenils, accions comunitàries.\n7.3.4 Cohesió social i equilibri territorial. Pla educatiu entorn, Casal Cívic d’Empuriabrava, taula d’agents socials, campanya de promoció dels espais joves i de dinamització i de foment dels valors. (s’ha modificat el format, s’ha realitzat versió online a través de les xarxes)\n7.3.5 Formació i ocupació. Taula de formació i ocupació local. Millorar la comunicació amb l’empresa privada, campanya per millorar l’èxit escolar i combatre l’abandonament, borsa municipal de treball i treball jove, Aula Activa, Programa de garantia juvenil, Servei Orienta’t. 12 accions mínim\n7.3.6 Salut i qualitat de vida. Taula local de salut, Salut Jove, accions preventives dins els centres educatius de primària i secundària, punts liles, accions Dia Mundial sense l’Alcohol, Sida, Violència de Gènere, Alimentació. 12 accions mínim.\nEl Departament de Joventut funciona amb un guió predeterminat, que es dibuixa amb la lectura del Pla Local de Joventut, que precisament durant aquest any 2021 s’ha acabat de confeccionar i es presentarà en breu. El Pla Local de Joventut és un pla d’actuació de les polítiques de joventut que es desenvolupen al municipi. Es dissenya a partir de les conclusions i el buidatge de la diagnosis, de les enquestes a agents socials i joves i de les taules de treball que s’han fet per buscar un consens de les polítiques socials adreçades a joves dels propers anys. A partir de la lectura d’aquestes dades es proposen un seguit d’accions, reptes i objectius.\nNo volem deixar d’esmentar 3 potes molt importants que complementen la part teòrica del Pla i ajuden a marcar les directrius d’aquestes polítiques: els espais joves del municipi, que actuen com espai de relació i suport, la campanya de dinamització, eina de socialització i cohesió i la participació, amb les entitats juvenils al davant i tots els i les joves que participen d’alguna de les accions engegades.\nPerò, no cal comentar que l’activitat dels darrers 2 anys s’ha vist considerablement afectada per la pandèmia, és fa difícil el dia a dia amb la mascareta, els confinament i les restriccions… que no deixen que els i les joves es relacionin d’una manera natural. Algunes accions com les formatives, concerts, trobades, sortides, casals, l’Aventura’t i el dia a dia s’han vist distorsionades per el Covid.\nPerò el Departament de Joventut, juntament amb els i les joves, intenten reinventar-se amb accions que respectin les mesures i si cal en creen de noves per donar sortida a les necessitats detectades i les demandes del col·lectiu jove.\nD’aquesta manera, han pres més rellevància, les xarxes socials, les sortides i activitats a l’aire lliure, el suport emocional, la interseccionalitat, la igualtat i la inclusió.\nAixí doncs començarem el 2022 amb la presentació del nou Pla Local de Joventut i amb moltes ganes de recuperar la dinàmica del Departament de Joventut.\nCOVID-19 MODIFICAT. 7.3.2 Casals d’estiu i Aventura’t: adaptar-los a la normativa PROCICAT. Fer-los més accessibles i inclusius. S’ha bonificat el 30% de els quotes, s’ha diversificat l’oferta organitzant 4 casals i establir bonificacions per a casos de vulnerabilitat social.\nEn previsió 10%\nCOVID-19 MODIFICAT. 7.3.4 Cohesió social i equilibri territorial. Pla educatiu entorn, Casal Cívic d’Empuriabrava, taula d’agents socials, campanya de promoció dels espais joves i de dinamització i de foment dels valors. (s’ha modificat el format, s’ha realitzat versió online a través de les xarxes)\nCOVID-19 MODIFICAT. 7.3.5 Formació i ocupació. Taula de formació i ocupació local. Millorar la comunicació amb l’empresa privada, campanya per millorar l’èxit escolar i combatre l’abandonament, borsa municipal de treball i treball jove, Aula Activa, Programa de garantia juvenil, Servei Orienta’t. 12 accions mínim\nEn execució 35%\nCOVID-19 MODIFICAT. 7.3.6 Salut i qualitat de vida. Taula local de salut, Salut Jove, accions preventives dins els centres educatius de primària i secundària, punts liles, accions Dia Mundial sense l’Alcohol, Sida, Violència de Gènere, Alimentació. 12 accions mínim.\nCOVID-19 ATURAT. 7.3.1.Realitzar millores en els dos espais joves.\nEn previsió 20%\nCOVID-19 ATURAT. Renovar el Pla local de Joventut 2021-2025:\n-Diagnosi: taules sectorials amb els agents implicats segons els àmbits de salut, formació/ocupació, agents socials i associacionisme i lleure i els joves\n*Informació actualitzada en data 30 de setembre de 2021


CaixaBank, Global Payments i Ingenico Group creen una societat conjunta per accelerar 'fintechs'\nEl projecte es dirà Zone2Boost i invertirà entre 100.000 i 20.000 euros en 'start-ups'\nD'esquerra a dreta: Jeff Sloan, Juan Antonio Alcaraz i Mark Antipof a l'Imagin Café de Barcelona CAIXABANK\nBarcelonaCaixaBank, Global Payments i Ingenico Group han presentat aquest dijous un nou programa internacional d'innovació dirigit a 'start-ups' del sector financer i comercial. Representants d'aquesta aliança s'han reunit a l'Imagin Café de Barcelona i han avançat que el projecte es dirà Zone2Boost, que comptarà amb IESE Business School com a col·laborador acadèmic i que es constituirà com una nova societat participada en un 40% per CaixaBank, un altre 40% per Global Payments i un 20% per Ingenico, companyia especialitzada en sistemes de pagament. Entre les tres invertiran 5 milions d'euros durant els pròxims tres anys.\nL'espai físic on es durà a terme l'activitat relacionada amb el projecte serà el futur Pier 02 del Barcelona Tech City i es pretén que es posi oficialment en marxa durant l'últim trimestre de l'any. Quan l'emplaçament estigui en ple funcionament, tindrà capacitat per acollir una trentena de companyies, que comptaran amb un marge d'entre 6 i 24 mesos per aprofitar els recursos que els oferirà Zone2Boost.\nAquests són una inversió que anirà dels 100.000 als 200.000 euros per cada empresa (tot i que no necessàriament totes seran invertides), assessorament expert, espai de creació i el que el director general de CaixaBank, Juan Antonio Alcaraz, ha dit que els diferencia d'altres iniciatives similars: un 50% de penetració en comerços de Barcelona amb els quals les 'start-ups' podran començar a fer proves de la seva solució en temps real.\nEs dirigeixen, en principi, a empreses en primeres fases de desenvolupament, tot i que no tanquen la porta a projectes més avançats, perquè tenen, ha dit Alcaraz, una àmplia sèrie de vehicles per fer front a les seves necessitats.\n“Aquesta aliança és la continuació d'altres iniciatives vinculades al món dels pagaments. Amb Global Payments, per exemple, tenim un acord que està a punt de fer deu anys i un vincle que va mes enllà del negoci a Espanya”, ha profunditzat el representant de Caixabank. “Hem de ser un ecosistema que es nodreixi de les capacitats d'innovació i de les 'start-ups'”. La nova societat, ha afegit, “és una peça més de l'entramat que estem creant al voltant dels mètodes de pagament”.\nEls dos alts càrrecs que l'acompanyaven (Jeff Sloan, conseller delegat de Global Payments, i Mark Antipoff, cap global de ventes i màrqueting del grup Ingeco) han aprofitat els seus torns de paraula per destacar la rellevància de Barcelona dins el panorama europeu. Sloan s'ha referit a la capital catalana com un 'hub' clau per la seva companyia a Europa, i Antipof, l'ha senyalat com a un dels deu 'hubs' de 'start-ups' més importants també a Europa.\n“L'objectiu és aprendre d'aquestes empreses i mirar cap al futur del comerç”, ha especificat aquest últim. “Però també ajudar-les a elles a accedir al mercat global a través, en part, dels nostres clients, que són globals”.\nCaixabank fintech Start-up


Hi haurà guerra oberta Rússia-Ucraïna? Com seria i quines conseqüències tindria, per Manel Alías\nMilitars ucraïnesos homenatgen els soldats caiguts en el conflicte de 2014 (Reuters/Govern d'Ucraïna)\nLa crisi entre Washington i Moscou per la situació a Ucraïna i el model de seguretat de l'OTAN pot desembocar en un conflicte armat\nPeriodista d'Internacional de TV3\n22/01/2022 - 13.04 Actualitzat 22/01/2022 - 13.43\nHi haurà guerra oberta a Ucraïna? La resposta la té en gran mesura Vladímir Putin i, potser, els seus assessors de màxima confiança. Però el fet que vostè, jo, la premsa de tot el món i molts governs es plantegin aquesta pregunta representa ja per al Kremlin una victòria.\nEl president rus té tot el món pendent de la seva decisió. Un dels pilars dels seus vint anys de poder ha estat recuperar el rol que va jugar la Unió Soviètica. I és inqüestionable que avui l'estabilitat (i la inestabilitat) del món, i molt particularment la d'Europa, torna a dependre en certa mesura del Kremlin.\nTornant a la pregunta del titular, la resposta honesta hauria de ser que no ho sabem. I no sabem, tampoc, si el pla ja està tancat o si es va modificant sobre la marxa.\nQuins elements apunten a una invasió d'Ucraïna per part de Rússia?\nMalgrat que la via diplomàtica entre els Estats Units i Rússia sobreviurà, com a mínim, uns dies més, no hi ha avenços concrets des de l'inici de la crisi. I, encara més preocupant, algunes posicions que una i altra banda consideren fonamentals ja han estat descartades de manera rotunda.\nRússia es mostra molt molesta per l'expansió de l'OTAN cap a l'est, un cop l'URSS i el seu tractat de defensa equivalent, el Pacte de Varsòvia, van passar a ser història. I ara vol garanties que Ucraïna no serà el següent país a entrar a l'Aliança, cosa que Kíev desitja.\nWashington considera que no es pot coartar la llibertat de cada país d'unir-se al club. Després de la trobada que han mantingut a Ginebra el ministre d'Exteriors rus, Serguei Lavrov, i el secretari d'Estat nord-americà, Antony Blinken, s'ha posat de manifest aquesta distància que sembla insalvable:\nLavrov: "Sobre la nostra pregunta principal de la no expansió de l'OTAN, molts ens pregunten per què. Perquè és un bloc que va ser creat contra l'URSS i ara treballa contra Rússia. Està escrit en la seva doctrina."\nBlinken: "He deixat clar al ministre Lavrov que hi ha principis fonamentals que els Estats Units i els nostres aliats estem compromesos a defensar. Inclosos els que impedirien el dret sobirà dels ucraïnesos d'escriure el seu futur. En això no hi ha espai per negociar."\nEls Estats Units i la Unió Europea consideren que Rússia ho té tot preparat per envair el país veí. En això, Blinken i Lavrov també discorden. Així responia el ministre rus a un periodista: "Diu que atacarem Ucraïna malgrat que ja hem dit molts cops que no és així."\nEl ministre d'Exteriors rus, Serguei Lavrov, i el secretari d'Estat nord-americà, Antony Blinken, a Ginebra (Reuters/Alex Brandon)\nI la resposta de Blinken davant la premsa: "Si Rússia vol començar a convèncer el món que no té intencions agressives cap a Ucraïna, un molt bon començament seria desescalar i retirar les seves forces de les fronteres ucraïneses."\nWashington afirma que Vladímir Putin ha mobilitzat cent mil soldats i armes pesants a tocar d'Ucraïna. Sobre el mapa, la sensació és d'estar gairebé encerclada. La part més vulnerable és la seva frontera occidental, la russa.\nA més, Moscou està desplaçant molts efectius a Bielorússia, país que fa de barret a Ucraïna. El Kremlin assegura que es tracta de maniobres militars. Minsk i Moscou fan sovint exercicis d'aquestes característiques. Però el fet que s'hagin programat precisament ara fa sospitar a alguns analistes que s'ha activat un altre flanc d'atac possible\nMapa de la posició de les tropes russes a la frontera amb Ucraïna\nAl sud-oest, a Moldàvia, hi ha una franja fronterera també prorussa. És Transnístria, una regió que es va autoproclamar independent.\nAl sud, Rússia ja va canviar els mapes el 2014. Es va annexionar la península de Crimea. És estratègica perquè ara Moscou controla el pas del mar Negre al mar d'Azov i hi té una gran potència naval. I el punt més calent, el que ens recorda que de guerra ja n'hi ha en l'actualitat encara que no sigui en fase activa, és el Donbass. A les províncies de Donetsk i Lugansk ja hi ha combatents prorussos que controlen les dues zones que es van proclamar independents (de verd clar en el mapa).\nUn altre element a favor de la possibilitat d'una guerra és que en cas que Vladímir Putin la tingui en ment, ara seria un bon moment. Els Estats Units i la Unió Europea no estan en el seu millor moment. Rússia s'està convertint en el país model per als règims autoritaris i ha aconseguit modernitzar el seu exèrcit.\nA més, el precedent del 2014 va mostrar una cosa: enmig del conflicte amb Ucraïna, l'annexió de Crimea i totes les sancions internacionals, és a dir, en un temps en què la població russa va patir més, la popularitat de Putin va pujar al seu màxim històric. Ara que les enquestes indiquen que el president rus no passa pel seu millor moment, pot pensar que una nova guerra no li aniria del tot malament.\nHi ha un degoteig de notícies als mitjans de comunicació que fan incrementar la preocupació. Es parla ja d'evacuació de diplomàtics i de les seves famílies en previsió d'un atac o, fins i tot, un mitjà crític amb el Kremlin -Radio Svoboda- publica una investigació amb comentaris de militars russos i els seus familiars a les xarxes afirmant que van "cap a Ucraïna". També podria ser, però, una manera de parlar per dir cap a la frontera amb Ucraïna.\nCom seria la guerra?\nSi Rússia optés obertament per entrar a Ucraïna amb el seu exèrcit, les conseqüències podrien ser molt més greus que les que va ocasionar el conflicte encetat el 2014. Aquell ha deixat (està deixant, perquè encara no ha acabat de fet) al voltant de 14.000 morts i batalles molt cruentes, per exemple la de l'aeroport de Donetsk o la conquesta per part dels soldats prorussos de la ciutat de Debàltseve.\nMilitars russos enviats a Bielorússia per a unes maniobres militars (Reuters/Vitaly Nevar)\nRússia no va reconèixer en aquell moment que estava lluitant a Ucraïna. Era obra de "voluntaris". En aquesta ocasió, si és l'exèrcit rus amb tota la seva potència el que entra en combat, el poder destructiu augmenta exponencialment. L'exèrcit rus està, a més, molt ben rodat. Les maniobres són constants i ha demostrat quin peu calça en escenaris de guerra real, recentment a Síria.\nSi Ucraïna ja va perdre les grans batalles del 2014 i 2015 és evident que ara ho torna a tenir gairebé impossible. Compte, però, perquè l'exèrcit ucraïnès també ha millorat considerablement. Fa anys que es prepara per a la possibilitat d'un gran atac per part de Rússia, ha adquirit armament i he rebut preparació per part de les potències occidentals.\nEls Estats Units, la Unió Europea o el Regne Unit, en definitiva, les forces de l'OTAN, no intervindrien en principi directament en el conflicte però sí de manera indirecta. Per tot plegat, si Ucraïna i Rússia entren en guerra diversos analistes consideren que es veurà el conflicte bèl·lic més important en territori europeu des de la Segona Guerra Mundial.\nRússia atacaria primer?\nEls dos bàndols ja s'acusen de preparar-se per atacar i de planificar provocacions que serveixin com a pretext per llançar una resposta armada. Els Estats Units, per exemple, han assegurat que tenen proves que Rússia té apunt un atac "amb bandera falsa", és a dir, una acció contra les seves mateixes posicions.\nHi ha un altre escenari, però, que no podem descartar a hores d'ara. Una operació similar a la de Crimea. Rússia el 2014 es va incorporar la península sense foc de tancs. Ara podria passar el mateix. Les dues repúbliques que s'han autoproclamat independents d'Ucraïna, la República Popular de Donetsk i la República Popular de Lugansk, ja van fer referèndums d'autodeterminació -sense cap reconeixement internacional- i s'han mostrat sempre partidàries d'integrar-se a Rússia. Podria passar que el Parlament rus les reconegués com a part del seu país. La Duma, de fet, ho començarà a estudiar de manera imminent.\nSi Putin acabés firmant el document oficial, com va fer amb Crimea, aleshores seria Ucraïna la que hauria de decidir com respon. Si ho fa amb un atac militar, el Kremlin ja podria dir que aquesta guerra no l'ha començada.\nQuines conseqüències tindria la guerra?\nLa Unió Europea i els Estats Units ja han advertit que Rússia patirà unes sancions econòmiques molt més dures que les que ja li han imposat fins ara arran del conflicte del 2014. A més, Alemanya podria suspendre la posada en marxa del gasoducte Nord-Stream 2, que ja està construït, per portar encara més gas rus cap a Europa. És un projecte clau en el qual ja s'han destinat molts recursos.\nCal recordar que el principal soci comercial de Rússia és la Unió Europea. Rússia, per tant, s'aniria aïllant cada vegada més. Però el Kremlin és conscient d'aquesta possibilitat i s'ha anat preparant els últims anys per intentar ser cada vegada més autosuficient. Té reserves importants de diners i molt bones relacions amb la Xina i els països de l'Àsia Central. Ja ha començat a virar cap aquella direcció i ho faria encara amb més decisió.\nPutin ha pres mesures per reduir la dependència econòmica de Rússia i la Unió Europea (Sputnik/Aleksey Nikolskyi)\nQuins elements apunten que no hi haurà guerra?\nL'agressió del 2014 va començar amb la revolta del Maidan, que va suposar un canvi de govern a Ucraïna. D'un president pro rus, es va passar a un d'europeista. Rússia ho va considerar un cop d'estat i va passar a l'acció a les zones d'Ucraïna on la presència de persones d'ascendència russa era molt important, el que el Kremlin considera el "món rus": Crimea i el Donbass.\nJustificar un atac ara, fins i tot amb la retòrica propagandística del Kremlin, li serà molt més complicat. Perquè no hi ha hagut un gran canvi sobre el terreny -com sí que va ser el Maidan-. I argüir l'expansió de l'OTAN cap a l'est tampoc sembla un pretext gaire sòlid perquè en els darrers mesos no hi ha hagut cap canvi substancial en l'Organització Atlàntica. I Vladímir Putin sap que molts russos tenen família a Ucraïna i la consideren "un país germà". Fins i tot si intentem entrar en la lògica del Kremlin, el càlcul dels "beneficis" i dels costos que tindria una guerra més potent que l'actual contra Kíev convida a pensar que no es produirà.\nQueda, com a mínim, una setmana més de negociacions. Rússia espera "respostes per escrit" per part dels Estats Units. Si n'hi hagués algunes que Rússia considerés que van en la línia de garantir la seva seguretat, podríem veure una desescalada. El Ministeri de Defensa rus podria dir que les "maniobres militars" han acabat com estava previst. El Kremlin podria lluir que tot plegat ha estat de nou "la histèria" occidental que s'havia inventat una invasió fictícia. I la porta quedaria oberta per ressuscitar els acords de pau de Minsk. Els van firmar tant Ucraïna com Rússia i contenen un full de ruta que no s'ha complert.